कहा- फिल्में एंटरटेनमेंट के लिए बनाई जाती हैं, हम दुनिया को नहीं बचा रहे हैं
Bollywood Actor Ranbir Kapoor Upcoming Movie Promotion In Lucknow - बॉलीवुड रणबीर कपूर और श्रद्धा कपूर इन दिनों अपनी अपकमिंग फिल्म तू झूठी मैं मक्कार का लगातार प्रमोशन कर रहे हैं।
बॉलीवुड रणबीर कपूर और श्रद्धा कपूर इन दिनों अपनी अपकमिंग फिल्म तू झूठी मैं मक्कार का लगातार प्रमोशन कर रहे हैं। हाल ही में एक्टर फिल्म का प्रमोशन करने के लिए लखनऊ पहुंचे थे, जहां उन्होंने बायकॉट बॉलीवुड पर बात की है, इसी से जुड़ा एक वीडियो सोशल मीडिया पर सामने आया है।
बोले- फिल्में मनोरंजन के लिए बनाई जाती हैं
इस वीडियो में एक मीडिया पर्सन ने रणबीर से सोशल मीडिया पर हिंदी फिल्मों के खिलाफ चल रहे ट्रेंड के बारे में पूछा, जिस पर रणबीर ने जवाब देते हुए कहा, 'मुझे ये बेसलेस लगता है, मैं कुछ नहीं कहूंगा। ये सभी चीजें, बॉलीवुड का बहिष्कार करना महामारी के बाद बहुत सारी निगेटिव चीजें आ रही थीं और मुझे ये सब बकवास लगीं। फिल्में मनोरंजन के लिए बनाई जाती हैं, हम दुनिया को नहीं बचा रहे हैं।'
उन्होंने आगे कहा, 'हम सिर्फ दर्शकों के लिए फिल्में बना रहे हैं। वे अपनी चिंताओं को भूल सकते हैं, वो थिएटर में फिल्म देखने आते हैं और वास्तव में अच्छा समय बिताते हैं। मुझे यह पूरी तरह से बायकॉट की बात समझ नहीं आई क्योंकि कोई भी कुछ नहीं कर रहा है, यह गलत है। हर कोई खुद का बेस्ट वर्जन बनने की कोशिश कर रहा है और यह एंटरटेनिंग है'।
8 मार्च को रिलीज होगी फिल्म
बता दें, लव रंजन के निर्देशन में बनी रोमांटिक कॉमेडी-ड्रामा फिल्म 'तू झूठी मैं मक्कार' 8 मार्च 2023 को सिनेमाघरों में रिलीज होगी। इस फिल्म में पहली बार श्रद्धा और रणबीर की जोड़ी देखने को मिलेगी। फिल्म का ट्रेलर हालही में रिलीज हुआ है जिसे दर्शकों से काफी अच्छा रिस्पॉन्स मिल रहा है।